stanford-oval/wikipedia huggingface dataset:
Libanonin kansalliskirjasto

| Libanonin kansalliskirjasto> المكتبة الوطنية‎‎‎ |
| --- | --- |
 Libanonin kansalliskirjaston rakennus Beirutissa.
Osoite:  Beirut, Libanon
Sijainti:  Beirut, Libanon
Koordinaatit:  33.8948°N, 35.4899°E
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Libanonin kansalliskirjasto (arab. المكتبة الوطنية‎‎‎‎) on vuonna 1921 perustettu Libanonin kansalliskirjasto, joka toimii Beirutissa. Kirjaston toiminta kärsi merkittävästi vuosien 1975–1991 sotatoimista Libanonissa. Kirjasto suljettiin vuonna 1979 Libanonin hallituksen päätöksellä ja muutamaa vuotta myöhemmin kokoelmat varastoitiin. Vuonna 1999 käynnistettiin jälleenrakennus- ja kunnostushanke, jonka tarkoituksena on ollut palauttaa kansalliskirjasto kansakuntaa palvelevaksi kulttuurilaitokseksi.
Kansalliskirjaston käyttöön osoitettiin vuonna 1999 aiempi Libanonin yliopiston lakitieteen ja poliittisten tieteiden tiedekunnan rakennus, joka alkujaan valmistui vuonna 1907. Kansalliskirjaston oli tarkoitus muuttaa vuodesta 2010 lähtien kunnostettuun rakennukseen vuonna 2014. Kirjasto kuitenkin ilmoitti vielä elokuussa 2017 verkkosivullaan yhteysosoitteekseen Beirutin sataman alueelle sijoittuvan osoitteen, joista kansalliskirjasto sai vuonna 2002 valmistuneita tilapäistiloja ja jossa se on toiminut useita vuosia.
Aiheesta muualla

Kirjaston kotisivut englanniksi (Arkistoitu – Internet Archive) (englanniksi) (lnl.gov.lb)
Musculus retractor costae

Musculus retractor costae on eläimillä uloshengityslihaksiin kuuluva lihas. Muita uloshengityslihaksia ovat takimmainen selänpuoleinen sahalihas, sisempi kylkivälilihas ja poikittainen rintalihas. Musculus retractor costae lähtee lanneselkäkalvosta (fascia thoracolumbalis) sekä lannenikamien poikkihaarakkeista ja päättyy viimeisen kylkiluun kaudoproksimaaliseen reunaan.
Minutemen

| Minutemen |
| --- | --- |

Tiedot
Toiminnassa:  1980–1985
Tyylilaji:  Hardcore punk, alternative rock, post-punk, punk rock, dance-punk
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  D. Boon   Mike Watt   George Hurley   Frank Tonche  
Levy-yhtiö:  SST Records   New Alliance Records  
Infobox OKNimi-testi OK: 
Minutemen oli yhdysvaltalainen hardcore punk -yhtye, joka perustettiin Los Angelesissa vuonna 1980. Jäsenet olivat D. Boon (kitara ja laulu), Mike Watt (basso ja laulu) ja George Hurley (rummut). Minutemen ehti tehdä neljä albumia ja kahdeksan EP:tä ennen Boon kuolemaa auto-onnettomuudessa joulukuussa 1985.
Diskografia > Studioalbumit

The Punch Line (1981)
What Makes a Man Start Fires? (1983)
Double Nickels on the Dime (1984)
3-Way Tie (For Last) (1985)
Diskografia > EP't

Paranoid Time (1980)
Joy (1981)
Bean-Spill (1982)
Buzz or Howl Under the Influence of Heat (1983)
Tour-Spiel (1984)
Project: Mersh (1985)
Minuteflag (1985)
Georgeless (1993)
Minutemen/Saccharine Trust split (2011)
Diskografia > Kokoelmat

The Politics of Time (1984)
My First Bells (1985)
Ballot Result (1986)
Introducing the Minutemen (1998)
Diskografia > Livealbumit

Ballot Result (1986)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Minutemen (band)
Käännös suomeksi
Live Hits

| Live Hits Melanie C |
| --- | --- | --- |

DVD-julkaisun tiedot
 Äänitetty : elokuussa 2006
 Julkaistu: 30. lokakuuta 2006 (Iso-Britannia) joulukuussa 2006 (Eurooppa)
 Tuottaja(t): Celia Moore
 Ohjaaja: Matt Askem
 Tyylilaji: pop rock
 Kesto: 01.50.00
Melanie C:n muut julkaisut
|   | Live Hits 2006 | Live at the Hard Rock Cafe 2009 |
Live Hits on brittilaulaja Melanie C:n live-DVD, joka taltioitiin Lontoossa elokuussa 2006 ja julkaistiin loppuvuodesta. DVD sisältää sekä akustisia että koko bändin versioita valikoiduista kappaleista Melanien kolmelta studioalbumilta.
Kappaleet > Akustinen osuus

Beautiful Intentions
Be The One
If That Were Me
Here It Comes Again
Why
Better Alone
Here & Now
Reason
Kappaleet > Sähköinen osuus

Beautiful Intentions
Yeh Yeh Yeh
Home
Northern Star
Never Be The Same Again
When You're Gone
Goin' Down
Next Best Superstar
You'll Get Yours
First Day Of My Life
I Turn To You
Muscat d´Alexandria

Muscat d´Alexandria
Muscat d´Alexandria (suom. aleksandrian muskatelli) on valkoviinilajike, joka kuuluu muscattien sukuun. Sitä pidetään eräänä vanhimmista geneettisesti muuttumattomana säilyneistä "muinaisista viinilajikkeista". Muscat d´Alexandrieta viljellään yhä ympäri maailmaa. Rypäleistä valmistetaan usein makeita viinejä, mutta niitä myydään myös syötäviksi sellaisenaan.
Messinki

Riippulukko, jonka runko on valmistettu messingistä.
Messinki on kuparin ja sinkin seos. Messingin kuparin ja sinkin seossuhdetta ei ole määritelty.
Seossuhdetta muuttamalla saadaan ominaisuuksiltaan erilaisia messingin lejeerinkejä, jotka voidaan yleisesti jaotella kolmeen pääryhmään:
lyijytön messinki (kupari-sinkkiseos);
lyijyllinen messinki;
erikoismessinki (lisätty lyijyn lisäksi myös muita seosaineita)
Eri pääryhmillä ei kuitenkaan ole selkeitä yhteneväisyyksiä ryhmien sisälläselvennä, sillä messingin ominaisuudet vaihtelevat sinkin ja muiden seosaineiden pitoisuuksien mukaan, jolloin lyijytönkin messinki voi olla ominaisuuksiltaan monimuotoista.
Messinkiä käytetään yleensä tilanteissa, joissa raaka-aineen tulee kestää korroosiota. Messinki on myös lujempaa kuin puhdas kupari. Yleisiä käyttökohteita messingille ovat riippulukkojen runko, ovenkahvat (useimmiten pinnoitettu kromilla), kolikot, soittimet (kuten vaskipuhaltimet), vetoketjut, ruuvit sekä useat teollisuuden sovellutuksetselvennä.
Messingin ominaisuuksia

Useisiin muihin metalleihin ja metalliseoksiin verrattuna messingillä on hyvä korroosionsietokyky. Messinki on vahvaa sekä lujaa ja sitä voidaan muokata helposti.
Messinki on muokattavuudeltaan käyttökelpoisempaa kuin pronssi tai pelkkä sinkki tai pelkkä kupari. Pronssi on ensisijaisesti valumetalli, kun taas messinki on laajemmin muokattavissa.
Muokattavuutensa ansiosta messinkiä käytetään useissa erilaisissa sovelluksissaselvennä.
Vaikka messinki on suhteellisen immuuni korroosiolle, niin messingille ominainen korroosioilmiö on 'sinkinkato' milloin messinki on galvaanisesti sekä kemiallisesti yhteydessä metallien jännitesarjan rikkaamman metallin kanssa kyseisessä kemiallisessa (elektrolyytti) ympäristössä. Erilaisten elektrolyyttisten ympäristöjen vaikutus korroosioon on erilainen. Pelkästään eri metallien galvaaninen ja elektrolyyttinen yhteys ei siis määrää metallien sijaintia yleisesti metallien jännitesarjassa. Toisin sanoen; jännitesarjan järjestys riippuu galvaanisessa yhteydessä olevien metallien lisäksi niiden kemiallisen yhteyden muodostamasta elektrolyytistä. Messingin sinkkikatokestävyyttä voidaan parantaa lisäämällä messinkiin alumiinia, sillä alumiini on useimmissa elektrolyyttiympäristöissä sinkkiä köyhempää, jolloin alumiini syöpyy - 'uhrautuu' - sinkin sijaan.
Messingin ominaisuuksia > Messingin eri ominaisuuksien kirjallisuusarvoja

| Ominaisuus | Tunnus | Kirjallisuusarvo |
| --- | --- | --- |
| Tiheys | ρ | 7,8–8,8 kg/dm3 |
| Käyttölämpötila | t | −270 – +220 °C |
| Lämmönjohtavuus | λ | 110–220 W/(K·m) |
| Lämpölaajenemiskerroin | α | (16,5–20,7) · 10−6 1/K |
| Ominaislämpökapasiteetti | c | 372–383 J/(kg·K) |
Messingin sulamispiste on seossuhteista riippuen noin 900–940 °C. Punaisen messingin sulamispiste on hieman korkeampi, 1 000 °C, ja esimerkiksi keltaisen messingin sulamispiste on 930 °C. Muokkaamalla kuparin ja sinkin seossuhdetta voidaan valmistaa kovaa tai pehmeää messinkiä.
Historia

Jo 4000 vuotta eaa. on merkkejä kupari-sinkkiseosten käytöstä Kiinassa, ja 100–200 vuotta eaa. niiden käyttö oli levinnyt laajalle alueelle Itä- ja Keski-Aasiaan. Varhaisimmissa muinaisesineissä käytetty messinki on kuitenkin ollut luonnon oma metalliseos, eikä kuparin ja sinkin tietoisesta seostamisesta ole todisteita näin varhaiselta ajalta. Todennäköisimmin varhaista messinkiä on valmistettu sulattamalla sinkkiä sisältävää kuparimalmia.
Kreikkalaisten ja roomalaisten lähteiden mukaan nykyaikaisen messingin tapaisten seosten valmistaminen kuparista ja kalamiinista eli sinkkisilikaatista alkoi n. 100 vuotta eaa., jolloin messingin ensimmäinen tärkeä käyttökohde olivat messinkikolikot. Samalla aikakaudella messinkiä on valmistettu myös Intian alueella, jossa metallista sinkkiä oli saatavilla satoja vuosia ennen Eurooppaa. Tämä mahdollisti messingin valmistuksen suoraan metallisesta sinkistä ja kuparista, jolloin messingin sinkkipitoisuutta ja näin ollen valmiin seoksen ominaisuuksia voitiin kontrolloida paremmin.
Keskiajalle asti messinki valmistettiin Euroopassa kalamiinista. Maailman kupariteollisuuden keskus sijaitsi tällöin Etelä-Walesissa Swanseassa, jonka lisäksi messinkiä valmistettiin myös mm. Kiinassa, Ruotsissa, Hollannissa ja Saksassa. Saksalaisen Aachenin kaupungin on raportoitu tuottaneen yli 13 000 tonnia messinkiä vuodessa vuonna 1559. Samoihin aikoihin suuria määriä messinkiä on laivattu myös Länsi-Afrikkaan, mikä kertoo messingin kysynnän kasvusta maailmanlaajuisesti. Messingin tärkeimpiä käyttökohteita keskiajalla olivat kirkkojen muistomerkit. Tältä ajalta on merkkejä myös kierrätyksestä, sillä muistolaattoja saatettiin käyttää uudelleen kääntämällä ne ja kaivertamalla uusi teksti.
Ennen teollista vallankumousta villanvalmistus oli tärkein messinkiä käyttävä teollisuusmuoto. Koska messinkiä oli helppo valmistaa, ja se kesti hyvin konetyöstöä ja korroosiota, siitä muodostui tärkeä standardiseos erittäin tarkkojen instrumenttien, kuten kellojen ja navigointivälineiden, valmistuksessa.
Teollisen vallankumouksen myötä messingintuotannon merkitys kasvoi entisestään. Vuonna 1738 englantilainen metallurgi William Champion patentoi menetelmän sinkin tuottamiseen tislaamalla kalamiinia ja hiiltä. Kankaan­kudonta­teollisuuden tarpeisiin tarvittiin neuloja, joita valmistettiin messinkilangasta. 1800-luvulla messingin valmistus ja käyttökohteet lisääntyivät entisestään. Vuonna 1832 englantilainen teollisuusyrittäjä ja poliitikko George Frederick Muntz keksi 60/40-messingin, joka mahdollisti edullisten, kuumatyöstettävien metallilevyjen valmistuksen. Nämä syrjäyttivät puulaivojen suojaamisessa käytetyt kuparilevyt. Ranskassa vuonna 1846 messingistä alettiin puolestaan valmistaa aseiden patruunoita. Hyvälaatuisten sauvojen valmistaminen edullisesti koki läpimurron vuonna 1894, kun Alexander Dick kehitti suulakepuristimen.
Messingin nimeäminen

Messinkejä voidaan nimetä muun muassa UNS-numeroinnilla, jossa messinkiä tarkoittavat C2***, C3*** ja C4***. Numeron kasvaessa messingin sinkkipitoisuus suurenee. C1*** on varattu puhtaalle kuparille. Lyijyttömiä messinkejä voidaan myös nimetä Ms**-lyhenteellä, jolloin ** korvataan kuparin prosenttiosuudella: esimerkiksi Ms63 sisältää 63 % kuparia. Tompakki on lyijytöntä messinkiä, jonka kuparipitoisuus on korkea. Valkoiseksi messingiksi kutsutaan messinkiä, joka sisältää yli 50 % sinkkiä, keltainen messinki sisältää sinkkiä 33 %, kun taas punainen messinki koostuu noin 85 % kuparista ja 15 % sinkistä. Myös monille eri erikoismessingeille on vakiintunut omat nimensä ja tuotemerkkinsä.
Messingin käyttö

Lyijytön messinki ja tompakki sopivat hyvin plastista muodonmuutosta vaativaan työstöön kuten valssaukseen. Messinkiä käytetään jousista ja taidekäsitöistä hylsyihin, putkiin, sähköisiin kontaktipintoihin sekä rakennusteollisuuden kohteisiin, ja 50–55 % kuparia sisältävää messinkiä käytetään juotosmetallina.
Lyijypitoista messinkiä käytetään mm. hiekka- ja painevalussa venttiilien, sovitteiden ja helojen tuotannossa. Alumiinia käytetään yksin seosaineena, kuten kondensaattorien alumiinimessingissä. Sitä voidaan käyttää myös raudan, mangaanin ja nikkelin kanssa mangaanipronssissa. Messingistä voidaan valmistaa profiileita, tankoja, nauhoja, pyöriä ja levyjä.
Paljon kuparia sisältävä messinki (tompakki, punamessinki) on sävyltään keltaisen sijasta punertavaa. Sitä voidaan käyttää pieniin koriste-esineisiin tai koristeellisiin käyttöesineisiin korvaamaan puhdasta kuparia, sillä sen mekaaninen lujuus ja korroosionkesto ovat paremmat ja sävy vain hieman vaaleampi. Se voidaan päällystää esimerkiksi kromilla, alumiinilla tai hopealla. Kun pinnoite kuluu pois koholla olevista kohdista, niistä paljastuu kuparin sävy, mikä voi olla tarkoituksenmukainen taiteellinen tehoste.
Messingin kierrätys

Messinkiä on helppo kierrättää, ja monissa maissa messingistä kierrätetään jopa 90 %. Kierrätyksen helppous riippuu osaksi siitä, että messinki ei ole ferromagneettinen aine. Tämän vuoksi se voidaan erotella rautaromusta voimakkaan magneetin avulla. Eroteltu messinkiromu sulatetaan ja muovataan harkoiksi, jotka muokataan edelleen haluttuun muotoon ja kokoon.
Aiheesta muualla

Kuvia tai muita tiedostoja aiheesta Messinki Wikimedia Commonsissa
Mobile Babylon

| Mobile Babylon Jolly Jumpers |
| --- | --- | --- |

Studioalbumin tiedot
 Julkaistu: 29. syyskuuta 2006
 Formaatti: CD, LP
 Tuottaja(t): Jürgen Hendlmeier
 Tyylilaji: rock
 Kesto: 40.00
 Levy-yhtiö: TUG
Jolly Jumpersin muut julkaisut
| Hometown Hi-Fi 2004 | Mobile Babylon 2006 | Fantom Zone 2008 |
Mobile Babylon on suomalaisen Jolly Jumpers -yhtyeen levy. Sue-lehti valitsi sen 2000-vuosikymmenen viidenneksi parhaaksi kotimaiseksi albumiksi vuonna 2009.
Kappaleet

Slow Town Rules – 2.53
Shooting Star – 3.20
Palomino – 3.45
Boom Boom – 4.03
Mama I Have to Leave – 4.11
Snowy Downtown – 3.34
My Mon Amour – 3.01
Black Betty – 4.42
Sorrow Son – 2.43
The Star – 3.30
The Beach – 4.18
Kokoonpano

Petri Hannus – laulu, kitara
Arimatti Jutila – kitara, piano, taustalaulu, lapsteel
Marko Leuanniemi – bassokitara
Keijo Pirkola – rummut
+
Jürgen Hendlmeier – tuottaja, äänittäjä, kosketinsoitin
Arvostelut

Desibeli.net:
Helsingin Sanomat:
Soundi:
Aiheesta muualla

Mobile Babylon discogs.com -sivustolla
Molukkienlintuhaukka

| Molukkienlintuhaukka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  erythrauchen
Kaksiosainen nimi
 Accipiter erythrauchen  G. R. Gray, 1861 
Katso myös
   Molukkienlintuhaukka Wikispeciesissä   Molukkienlintuhaukka Commonsissa 
Infobox OKNimi-testi OKIUCN-testi OK: 
Molukkienlintuhaukka (Accipiter erythrauchen) on haukkojen heimoon kuuluva lintu. Sitä tavataan Indonesiassa.
Sen elinpiiriä ovat subtrooppiset ja trooppiset kosteat alavat ja vuoristometsät ja viljelmät. Se on pienen varpushaukan kokoinen ja painaa keskimäärin 156 grammaa. Laji on huomattavan dimorfinen ja koiraiden paino on vain vähän yli puolet naaraiden painosta. Molukkienlintuhaukkoja arvioidaan olevan 1000–10 000 yksilöä ja kannan arvioidaan olevan pienenemässä elinympäristön tuhoutumisen takia. Kannan pienenemisen takia se on luokiteltu silmälläpidettäväksi.
Molukkienlintuhaukka on ilmeisesti lähintä sukua nokilintuhaukalle ja ruosteniskahaukalle.
Alalajit

Se jakautuu kahteen alalajiin:
Accipiter erythrauchen ceramensis, (Schlegel, 1862), jota tavataan Seramilla (Manuselan kansallispuisto), Burulla ja Ambonilla
Accipiter erythrauchen erythrauchen, G. R. Gray, 1861, Pohjois-Molukkien saariryhmällä (Morotai, Halmahera (Aketajawe-Lolobatan kansallispuisto), Bacan ja Obi -saaret)
Micah Richards

| 0 | 1 | 2 |
| --- | --- | --- |

Henkilötiedot
Koko nimi: Micah Lincoln Richards
Syntymäaika: 24. kesäkuuta 1988 (ikä 36)
Syntymäpaikka: Birmingham, Englanti
Pelipaikka: oikea laitapuolustaja
Pituus: 180 cm
Junioriseurat
1996–2000 2000–2001 2001–2005: Leeds United Oldham Athletic Manchester City
Seurat
| Vuodet | Seura | O (M) |
| 2005–2015 2014–2015 2015–2019 |  Manchester City → Fiorentina (laina)  Aston Villa | 179 (6) 10 (0) 26 (1) |
Maajoukkue
| 2006–2010 2006–2012 | Englanti U21 Englanti | 14 (3) 13 (1) |
 Seurajoukkueuran tilastot kattavat vain kansalliset sarjat, päivitetty 10. heinäkuuta 2022.  Maajoukkueuran tilastot päivitetty 10. heinäkuuta 2022.
Micah Lincoln Richards (s. 24. kesäkuuta 1988 Birmingham, Englanti) on englantilainen ammattilaisuransa lopettanut jalkapalloilija. Hän oli pelipaikaltaan oikea laitapuolustaja, mutta pelasi uransa loppupuolella myös keskuspuolustajana.
Ura pelaajana > Manchester City

Juniorina Leeds Unitedia, Oldham Athleticia ja Manchester Cityä edustanut Richards teki debyyttinsä Cityn edustusjoukkueessa Arsenalia vastaan 22. lokakuuta 2005, ollessaan 17-vuotias. Kauden 2006–2007 päätteeksi Richards nimettiin seuran vuoden nuoreksi pelaajaksi.
Kaudella 2010–2011 Richards pelasi FA Cupin loppuottelussa täydet 90 minuuttia Manchester Cityn voittaessa ensimmäisen cup-mestaruutensa 35 vuoteen. Seuraavalla kaudella hän pelasi 29 pääsarjaottelua ja oli Cityn mukana voittamassa seuran ensimmäistä Valioliigan mestaruutta.
Kauden 2012–2013 alkupuolella Richards joutui polvileikkaukseen ja oli valtaosan kaudesta sivussa. Hän menetti sittemmin paikkansa avauskokoonpanossa Pablo Zabaletalle ja pelasi Cityssä kaudella 2013–2014 vain kaksi pääsarjaottelua.
Ura pelaajana > ACF Fiorentina

Richards siirtyi 1. syyskuuta 2014 vuoden mittaisella lainasopimuksella italialaiseen Fiorentinaan. Lainasopimukseen kuului myös osto-optio.
Ura pelaajana > Aston Villa

Richards siirtyi kesäkuussa 2015 Englannin Valioliigan Aston Villaan neljän vuoden sopimuksella. Kaudella 2015–2016 hän pelasi 24 pääsarjaottelua Aston Villan pudotessa Englannin mestaruussarjaan jäätyään sarjan viimeiseksi.
Kaudella 2016–2017 Richards pelasi vain kolmessa ottelussa. Hän kärsi loppu-uransa ajan jatkuvista polvivaivoista, eikä pelannut vuosina 2017–2019 yhdessäkään ottelussa.
Richards ilmoitti 26. heinäkuuta 2019 lopettavansa jalkapallouransa. Hänen ammattilaisuransa viimeiseksi otteluksi jäi 15. lokakuuta 2016 pelattu Mestaruussarjan ottelu Wolverhampton Wanderersia vastaan.
Ura pelaajana > Maajoukkueura

Marraskuussa 2006 Richards valittiin Englannin miehistöön ystävyysotteluun Alankomaita vastaan. Ottelu pelattiin 15. marraskuuta 2006 ja Richards oli avauskokoonpanossa Gary Nevillen loukkaannuttua. Se teki hänestä kaikkien aikojen nuorimman Englannin maajoukkueessa pelanneen puolustajan.
Richards teki ainoan maalinsa Englannin maajoukkueessa 8. syyskuuta 2007 EM-karsintaottelussa Israelia vastaan.
Uran jälkeen

Richards on toiminut pelaajauransa jälkeen asiantuntijana BBC:n, CBS Sportsin ja Sky Sportsin jalkapallolähetyksissä.
Muuta

Richards syntyi Birminghamissa saintkittsnevisläisille vanhemmille. Hänen serkkunsa Atiba Harris on myös ammattijalkapalloilija ja toimi pitkään Saint Kitts ja Nevisin jalkapallomaajoukkueen kapteenina.
Saavutukset

Englannin Valioliiga: 2011–2012
FA Cup: 2010–2011
Englannin liigacup: 2013–2014
Levin Schücking

| Levin Schücking |
| --- | --- |
 Bernhard Pankok, Levin Schückingin muotokuva, 1899
Henkilötiedot
Koko nimi:  Christoph Bernhard Levin Anton Mathias Schücking
Syntynyt: 1814
Kuollut: 1883 (68–69 vuotta)
Ammatti:  kirjailija
Puoliso:  Luise von Gall
Lapset:  Levin Ludwig Schücking
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Christoph Bernhard Levin Anton Mathias Schücking (1814 Klemenswerth, Münsterin lähellä – 1883 Pyrmont) oli saksalainen kirjailija. Hän opiskeli ensin juridiikkaa mutta omistautui sitten vuodesta 1837 yksinomaan kirjallisuudelle. Hän liittyi 1844 Augsburger Allgemeine Zeitungin toimituskuntaan, ja 1845 hän otti johtoonsa Kölnische Zeitungin jatkokertomustoimituksen, josta hän vastasi vuoteen 1852, jolloin hän asettui asumaan kotitilalleen. Schücking kirjoitti joukon jännittäviä ja helppolukuisia romaaneja, joista varhaisemmilla on arvoa muun muassa hänen kotiseutunsa feodaaliaatelin rehellisen kuvauksen vuoksi, kun taas myöhemmät olivat tavanomaista viihdekirjallisuutta.
Schücking kirjoitti myös runoja ja muistelmat (1886). Hän kirjoitti elämäkerran (1861) nuoruusvuosiensa läheisestä ystävästä Annette von Droste-Hülshoffista. Heidän kirjeenvaihtonsa julkaistiin 1893. 12-osainen valikoima hänen romaanejaan ilmestyi 1864, toinen 12-osainen valikoima 1874–1876.
Myös Schückingin puoliso Luise von Gall (1815–1855) oli tunnettu kaunokirjailijana. Heidän poikansa Levin Ludwig Schücking (s. 1878) oli Jenassa englannin kielen ylimääräinen professori ja julkaisi muun muassa William Shakespearea käsittelevää kirjallisuutta ja runoja.
Teokset

Ein schloss am meer, 1843
Die ritterburtigen, 1845
Ein sohn des volks, 1849
Der bauernfilrst, 1851
Gunther von Schwarzburg, 1857
Paul Bronck-horst, 1858
Die marketenderin von Köln, 1861
Verschlungene wege, 1867
Luther in Rom, 1870
Aus heissen tagen, 1874
Aiheesta muualla

Kuvia tai muita tiedostoja aiheesta Levin Schücking Wikimedia Commonsissa
Mellon Collie and the Infinite Sadness

| Mellon Collie and the Infinite Sadness The Smashing Pumpkins |
| --- | --- | --- |

Studioalbumin tiedot
 Äänitetty : maaliskuu-elokuu 1995
 Julkaistu: 24. lokakuuta 1995
 Tuottaja(t): Billy Corgan, Alan Moulder, Flood
 Tyylilaji: Alternative Rock
 Kesto: 121.50
 Levy-yhtiö: Virgin Records
The Smashing Pumpkinsin muut julkaisut
| Pisces Iscariot 1994 | 'Mellon Collie and the Infinite Sadness' 1995 | Adore 1998 |
Singlet albumilta Mellon Collie and the Infinite Sadness
 ”Bullet with Butterfly Wings” Julkaistu: 24. lokakuuta 1995  ”1979” Julkaistu: 23. tammikuuta 1996  ”Tonight, Tonight” Julkaistu: 15. huhtikuuta 1996  ”Zero” Julkaistu: 23. huhtikuuta 1996  ”Thirty-Three” Julkaistu: 151. marrasikuuta 1996 selvennä
Mellon Collie and the Infinite Sadness on yhdysvaltalaisen alternative rock -yhtyeen The Smashing Pumpkinsin vuonna 1995 julkaistu kolmas studioalbumi. Se on yhtyeen kaupallisesti menestynein ja tunnetuin albumi. Levy on myynyt kotimaassaan 9,4 miljoonaa kappaletta ja sitä pidetään myös yhtenä 1990-luvun keskeisimmistä rock-albumeista. Albumi sisältää hitit "Tonight, Tonight", "Bullet with Butterfly Wings" ja "1979". Albumi on jaettu kahdelle levypuoliskolle nimillä Dawn to Dusk ja Twilight to Starlight, ja vinyyliversio pienempiin osiin nimillä Dawn, Tea Time, Dusk, Twilight, Midnight ja Starlight. Starlight-osio sisältää kappaleet "Infinite Sadness" ja "Tonite Reprise", jotka eivät sisälly CD-versioon.
Yhtye sai monia Grammy-ehdokkuuksia vuonna 1997. Yhtye oli ehdolla mm. kategorioissa Vuoden albumi, Vuoden levytys ("1979"), Paras vaihtoehtomusiikkiesitys ja Paras musiikkivideo ("Tonight, Tonight"). The Smashing Pumpkins voitti Grammyn kategoriassa Paras hard rock -esitys kappaleella "Bullet with Butterfly Wings".